पठान पहले नंबर पर..द केरला स्टोरी भी लिस्ट में; सीरीज में शाहिद की 'फर्जी' टॉप पर
IMDB's latest rankings for Indian entertainment in 2023 IMDB ने 2023 की मोस्ट पॉपुलर इंडियन फिल्में और वेब सीरीज की लिस्ट जारी की है। शाहरुख खान की फिल्म पठान को पहली पोजिशन मिली है।
IMDB ने 2023 की मोस्ट पॉपुलर इंडियन फिल्में और वेब सीरीज की लिस्ट जारी की है। शाहरुख खान की फिल्म पठान को पहली पोजिशन मिली है। सलमान खान की फिल्म 'किसी का भाई किसी की जान' दूसरे नंबर पर है। तीसरे पर द केरला स्टोरी है, वहीं चौथी पोजिशन पर रणबीर कपूर की फिल्म तू झूठी मैं मक्कार है।
बात वेब सीरीज की करें तो शाहिद कपूर की 'फर्जी' पहले नंबर पर है। आदित्य रॉय कपूर और अनिल कपूर की सीरीज द नाइट मैनेजर को दूसरी पोजिशन मिली है। राणा नायडू और जुबली तीसरे और चौथे नंबर पर है।
शाहरुख और सलमान की फिल्में टॉप पर
शाहरुख खान की पठान ने इस साल कमाई के सारे रिकॉर्ड ध्वस्त कर दिए। फिल्म ने वर्ल्डवाइड 1000 करोड़ से ज्यादा का कलेक्शन किया। जाहिर है कि IMDB पर भी फिल्म को काफी ज्यादा सर्च किया गया ।
सलमान खान की फिल्म किसी का भाई किसी की जान भले ही बॉक्स ऑफिस पर फिसड्डी साबित हुई हो लेकिन IMDB पर लोगों ने फिल्म को खूब सर्च किया है।
द केरला स्टोरी इस साल की सबसे मुनाफे वाली फिल्म रही है। ब्लॉकबस्टर होने के साथ-साथ फिल्म ने IMDB पर भी सफलता का छाप छोड़ा है।
फर्जी और द नाइट मैनेजर सबसे पॉपुलर वेब सीरीज
शाहिद कपूर ने सितारे इन दिनों बुलंदियों पर हैं। उनकी फिल्म ब्लडी डैडी तो इस लिस्ट में है ही। उनकी सीरीज फर्जी ने तो मोस्ट पॉपुलर इंडियन वेब सीरीज का तमगा हासिल कर लिया है।
आदित्य रॉय कपूर और अनिल कपूर की द नाइट मैनेजर को भी IMDB की साइट पर खूब सर्च किया गया है। राणा दग्गुबाती और वेंकटेश की सीरीज राणा नायडू भी लिस्ट में टॉप- 3 में शामिल है।
कैसे काम करता है IMDB?
IMDB के पेज व्यू करने और यूजर्स के रेटिंग देने के हिसाब से फिल्मों की पोजिशन तय की जाती है। यूजर्स अपने हिसाब से फिल्मों को 10 नंबर्स के बीच रेटिंग देते हैं। IMDB इसी हिसाब से एक एवरेज रेटिंग निकालता है। IMDB का पूरा नाम इंटरनेट मूवी डेटाबेस है।
इसके अलावा यूजर्स IMDB की साइट पर जाकर किसी फिल्म को जितना सर्च करते हैं, उसकी एक अलग लिस्ट बनाई जाती है। इसे ही मोस्ट पॉपुलर की कैटेगरी में रखा जाता है।